สวัสดีครับ อยากสอบถามครับ ผู้สูงอายุที่บ้าน เบื่ออาหาร กินอะไรก็รู้สึกไม่อร่อย แม้กระทั่งอาหารที่ชอบก็กินไม่อร่อย กินอาหารได้น้อยมากต้องทำยังไงให้ท่านกินอาหารได้เยอะบ้าง (เสริมด้วยเอนชัวร์ ได้หรือมั๊ยครับ)่ท่านอายุ 69 ปี น้ำหนักประมาณ 50 กก. สูงประมาณ160 ซม.โรคประจำตัวโรคหลอดเลือดหัวใจโรคไขมันโรคความดันโรคเบาหวาน (ค่าเบาหวานแค่ 109)รบกวนขอคำแนะนำหน่อยครับ
สวัสดีค่ะ อาการกินได้น้อย เบื่ออาหาร กินอะไรก็ไม่ค่อยอร่อยดังกล่าวมานั้น อาจมีสาเหตุจาก โรคกระเพาะอาหารอักเสบ แผลในกระเพาะอาหาร หรือกรดไหลย้อน ลำไส้อักเสบเฉียบพลัน หรือถ้าในผู้สูงอายุอาจจะมีความเจ็บป่วยที่ซ่อนอยู่ เช่นการติดเชื้อของอวัยวะใดๆ ทำให้มีไข้ ติดเชื้อในกระแสเลือด ผู้ป่วยอาจดูซึมลง อ่อนเพลีย อาการไม่จำเพาะเจาะจงมากนักได้แนะนำว่าถ้ากินอาหารได้น้อยลงอย่างชัดเจน วัดได้ไข้ หรือมีอาการผิดปกติที่ระบบใดระบบหนึ่งชัดเจน เช่นไอเยอะ ปัสสาวะขุ่น ปวดท้องร่วมด้วย ควรรีบพาไปพบแพทย์เพื่อตรวจเพิ่มเติมในเบื้องต้น ควรรับประทานอาหารให้ตรงเวลา 3 มื้อก่อน ไม่นอนหลังรับประทานอาหารทันที และหลีกเลี่ยงอาหารที่รับประทานแล้วทำให้เป็นมากขึ้น ให้รับประทานอาหารอ่อนๆที่กลิ่นและรสไม่จัดมาก